CELEX: 52008XG0611(01)
Language: ro
Date: 2008-06-11
Title: Concluzii ale Consiliului privind raportul special nr. 9/2007 al Curții de Conturi Europene privind Evaluarea programelor-cadru de cercetare și dezvoltare tehnologică (CDT) ale UE — Se pot aduce îmbunătățiri abordării Comisiei?

11.6.2008   
            
            
               RO
            
            
               Jurnalul Oficial al Uniunii Europene
            
            
               C 145/6
            
         Concluzii ale Consiliului privind raportul special nr. 9/2007 al Curții de Conturi Europene privind „Evaluarea programelor-cadru de cercetare și dezvoltare tehnologică (CDT) ale UE — Se pot aduce îmbunătățiri abordării Comisiei?”
   (2008/C 145/03)
   CONSILIUL UNIUNII EUROPENE,
   REAMINTIND concluziile Consiliului privind îmbunătățirea examinării rapoartelor speciale elaborate de către Curtea de Conturi în contextul procedurii de descărcare (1).
   REAMINTIND faptul că articolul 163 alineatul (1) din tratat prevede că „Comunitatea are ca obiectiv consolidarea bazelor științifice și tehnologice ale industriei Comunității și favorizarea dezvoltării competitivității sale internaționale, precum și promovarea acțiunilor de cercetare considerate necesare în conformitate cu alte capitole ale prezentului tratat” și contribuția importantă a programelor-cadru (denumite în continuare „PC”) la realizarea obiectivelor Strategiei de la Lisabona, inclusiv din punct de vedere al creșterii resurselor umane în domeniile cercetării și dezvoltării, al acordării unei priorități înalte investițiilor publice și al promovării investițiilor private, al reformării infrastructurilor publice de cercetare și al promovării internaționalizării.
   REAMINTIND că evaluările precedente ale PC, precum evaluarea cincinală din 2004, au reprezentat o contribuție importantă pentru lansarea și adoptarea următoarelor PC.
   REAMINTIND actualele obligații juridice ale Comisiei cu privire la monitorizarea, evaluarea și comunicarea informațiilor programelor-cadru, în special articolul 7 din Decizia nr. 1982/2006/CE a Parlamentului European și a Consiliului din 18 decembrie 2006 privind cel de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013), (denumit în continuare „PC7”) (2), articolele 27 și 28 din Regulamentul (CE) nr. 1906/2006/CE al Parlamentului European și al Consiliului din 18 decembrie 2006 de stabilire a normelor de participare a întreprinderilor, a centrelor de cercetare și a universităților la acțiuni din cel de-al șaptelea Program-cadru și de difuzare a rezultatelor activităților de cercetare (2007-2013) (3), precum și deciziile Consiliului referitoare la programele specifice (4),
   
               1.
            
            
               SALUTĂ Raportul special nr. 9/2007 al Curții de Conturi Europeană privind „Evaluarea programelor-cadru de cercetare și dezvoltare tehnologică (CDT) ale UE — Se pot aduce îmbunătățiri abordării Comisiei?” (5) (denumit în continuare „RS”); și RECUNOAȘTE eforturile și realizările Curții de Conturi Europene în vederea elaborării acestui RS cuprinzător.
            
         
               2.
            
            
               ACORDĂ o considerație deosebită concluziei de ansamblu a RS și SALUTĂ recomandările cuprinse în acesta.
            
         
               3.
            
            
               IA ACT de răspunsurile Comisiei care însoțesc raportul și SALUTĂ acțiunile care sunt în curs de desfășurare sau prevăzute pentru a îmbunătăți abordarea Comisiei privind evaluările.
            
         
               4.
            
            
               CONSTATĂ că RS al Curții de Conturi Europene abordează perioada acoperită de cel de-al patrulea și cel de-al șaselea PC de cercetare și dezvoltare tehnologică ale Uniunii Europene și că, pe lângă evaluare, RS abordează un evantai mai larg de chestiuni precum structura, coordonarea și punerea în aplicare a programelor-cadru.
            
         
               5.
            
            
               RECUNOAȘTE observația Curții de Conturi Europeană potrivit căreia direcțiile generale competente ale Comisiei care pun în aplicare programele-cadru au îndeplinit cerințele Comisiei, inclusiv cele specificate în comunicările privind evaluarea din 2000 și 2002.
            
         
               6.
            
            
               SUBLINIAZĂ, de asemenea în perspectiva viitorului proces de revizuire intermediară al PC7, că monitorizarea, evaluarea și revizuirea au un rol deosebit în funcționarea eficientă și în adaptarea eventuala a PC-urilor („programe de învățare”), și în contribuția la elaborarea viitoarelor politici de cercetare la nivel european și național.
            
         
               7.
            
            
               IA ACT de stabilirea de către Comisie în 2000 a unui cadru de evaluare de ansamblu, care a fost revizuit în 2002 și 2007, și de faptul că sunt realizate în continuare ajustări necesare privind consolidarea deosebită a PC7, astfel cum a fost stabilit în studiul de impact ex ante din PC7 (6), în standardele de control intern (7) și în „Cadrul de evaluare a calității” (8), elaborat recent. Aceste îmbunătățiri reprezintă un nou elan pentru actuala rețea internă a Comisiei de „evaluare a activităților de cercetare și de dezvoltare tehnologică”, o mai bună colectare permanentă a datelor de la proiecte, un nou sistem IT pentru PC7, o utilizare mai coerentă și mai sistematică a indicatorilor de performanță și încurajarea abordărilor scientometrice; și, în consecință, AȘTEAPTĂ CU INTERES viitoarea evaluare ex post a PC6 din 2008.
            
         
               8.
            
            
               SUBLINIAZĂ că, în ciuda acestor ajustări, eforturi suplimentare trebuie întreprinse pentru a ameliora sistemele de monitorizare și de evaluare a cercetării în cadrul unei abordări bazate pe dovezi. În consecință:
            
         
               9.
            
            
               INVITĂ Comisia să acorde o atenție maximă recomandărilor cuprinse în RS și în special:
               
                           (a)
                        
                        
                           să asigure o mai mare claritate în logica de intervenție în cadrul conceperii și a punerii în aplicare a programelor-cadru, în contextul procedurilor comunitare pertinente privind luarea de decizii, în special la nivelul programului și al proiectului, cu obiective științifice și socio-economice coerente și mai bine definite care ar trebui să fie specifice, măsurabile, realizabile, relevante și datate, și cu indicatori de performanță echilibrați, ținându-se seama totodată de caracterul propriu al activităților de cercetare și dezvoltare tehnologică;
                        
                     
                           (b)
                        
                        
                           să definească o strategie de evaluare unitară și coerentă în cadrul direcțiilor generale competente ale Comisiei, inclusiv metodologii și tehnici de evaluare corespunzătoare, și, în acest scop, să elaboreze un manual privind evaluarea activităților PC, și în acest context să încurajeze în continuare recurgerea la comisii de evaluare cu ajutorul experților externi pentru a asigura nivelul necesar de independență;
                        
                     
                           (c)
                        
                        
                           să analizeze posibilități pentru a obține o evaluare mai centralizată și o coordonare consolidată între direcțiile generale competente ale Comisiei, inclusiv posibilitatea de a înființa un birou de evaluare comun;
                        
                     
                           (d)
                        
                        
                           să amelioreze colectarea, analiza și utilizarea datelor de evaluare într-un mod care să permită o mai bună evaluare a realizării obiectivelor programului cu privire la realizările, efectele și impacturile socioeconomice, evitând totodată sarcini administrative inutile pentru participanți, și, de asemenea, să maximizeze utilitatea unor astfel de date pentru procesul decizional la nivel european, național și regional;
                        
                     
                           (e)
                        
                        
                           să stabilească tipul si domeniul de aplicare al evaluării, în special să acorde o mai mare atenție evaluării impactului pe termen lung a programelor-cadru precedente și actuale, cu un accent deosebit pe competitivitatea europeană; să asigure informații suficiente, în timp util, privind rezultatele obținute pentru factorii interesați în vederea adoptării deciziilor privind politicile.
                        
                     
         
               10.
            
            
               INVITĂ Comisia să informeze Consiliul și Parlamentul European cu privire la măsurile adoptate privind recomandările Curții de Conturi Europeană în vederea îmbunătățirii monitorizării și a evaluării programelor-cadru până la sfârșitul anului 2008, și să prezinte strategia de evaluare privind PC7 în timp util.
            
         
               11.
            
            
               INVITĂ Curtea de Conturi Europeană să își încheie auditul la timp pentru procedura de descărcare de gestiune pentru exercițiul 2010 și să prezinte un raport în acest sens Consiliului și Parlamentului European.
            
         
               12.
            
            
               INVITĂ statele membre și Comisia, ținând cont de prioritatea politică acordată guvernanței în cadrul Spațiului European de Cercetare, să își consolideze cooperarea și schimbul de abordări și de expertiză privind evaluarea impactului participării naționale la programele-cadru și al programelor naționale de cercetare și de inovație, de exemplu prin intermediul „Rețelei de evaluare a activităților CDT”, pentru a promova o mai mare coerență între studiile de impact realizate de către Comisie și de statele membre.
            
         
      (1)  Doc. 7515/00 FIN 127 din 3 aprilie 2000 + COR 1 din 12 aprilie 2000.
   
      (2)  JO L 412, 30.12.2006, p. 1.
   
      (3)  JO L 391, 30.12.2006, p. 1.
   
      (4)  A se vedea anexele respective privind informațiile pe care Comisia trebuie să le furnizeze comitetului [de exemplu, anexa V la Decizia 2006/971/CE a Consiliului din 19 decembrie 2006 privind programul specific „Cooperare de punere în aplicare a celui de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013)” (JO L 54, 22.2.2007, p. 30)].
   
      (5)  Doc. 5136/08 FIN 4 RECH 5 ATO 5 COMPET 5 din 9 ianuarie 2008.
   
      (6)  Doc. SEC(2005) 430.
   
      (7)  Doc. SEC(2007) 1341.
   
      (8)  http://ec.europa.eu/budget/documents/evaluation_en.htm